順決擇分

決擇分（梵語：nirvedhabhāgīya），玄奘譯為順決擇分，又稱達分善根、四殊勝善根、四善根、四加行，佛教術語，是說一切有部修行次第理論中的位階之一，位於順解脫分之後，見道之前。由煖、頂、忍、世第一法，四個善根組成。 《大毘婆沙論》記載：順決擇分即為順聖道分，此四法亦名行諦、修治、善根： 順決擇分，是指能帶來聖道之果的四種善法。其中，決擇（nirvedha），是決斷簡擇之意，意指聖道，是也就是見道、修道、無學道三者，以及能分別四聖諦之意。分（bhāga），可以譯為分段、成分、部分，在此是指見道這一分。決擇分（nirvedhabhāgīya）由這兩個單字組成，代表著能夠導向聖道的見道這一份，因此真諦將其譯為決擇分。 將「分」（bhāga）形容詞化之後，成為bhāgīya，有「屬於什麼的」，「什麼有關係的」 ，「促成什麼的」之意。也就是說，以這四善根為緣，「順」這四個善根，可以導向「決擇分」，因此玄奘將其譯為順決擇分。普光解釋，這其中存在因果關係，順著這四種善根是因，引向決擇分，也就是見道，是果，因此譯為順決擇分。 順決擇分善根，以五蘊為自性，皆是色界繫，各有六種種性差别，四法依次為：煖（ūṣmagata）、頂（mūrdhan）、忍（kṣānti）和世第一法（laukikāgradharma）。 在迦多衍尼子《發智論》中，「煖」法是少分信愛正法律，始能忍順「聖所愛戒」： 「頂」法是小量信佛法僧，始能修習「四預流支」： 在對增上慢的論述中介入了「忍」法，即以前三預流支為加行，修習堅住無間，而得隨順四聖諦理或八聖道之善根： 並對是為见道根基的「世第一法」进行了詳細闡述： 由於《發智論》沒有明確提及順決擇分和其中的“忍法”，有研究者認為這是妙音論師《生智論》等所補充。在見道時，「世第一法」唯一念現前而得「正決定」、入「正性離生」，大眾部和分別論者某部《舍利弗阿毘曇論》等，在見道之前，立相似相續之「世第一法」為「種性地法」。 說一切有部以菩提分法，特別是四念住為基礎，建立了修行次地學說，順決擇分四法，在第一位初業地，和第六位見道之間，《大毘婆沙論》進行了解說： 後世論書在此基礎上又進行了增廣演繹。 《阿毘曇毘婆沙論》卷3（世第一法品）：「達分善根者，謂煗法，乃至世第一法。」 《大毘婆沙論》：「善根有三種，一、順福分，二、順解脫分，三、順決擇分。 順福分善根者，謂種生人、生天種子。生人種子者，謂此種子，能生人中，高族大貴，多饒財寶，眷屬圓滿，顏貌端嚴，身體細渜，乃至或作轉輪聖王。生天種子者，謂此種子，能生欲、色、無色天中，受勝妙果，或作帝釋、魔王、梵王，有大威勢，多所統領。順解脫分善根者，謂種決定解脫種子，因此決定，得般涅槃。順決擇分善根者，謂煖、頂、忍、世第一法。……順解脫分亦有六種，謂退法種性，乃至不動法種性。轉退法種性順解脫分，起思法種性順解脫分。乃至轉堪達種性順解脫分，起不動法種性順解脫分。轉聲聞種性順解脫分，起獨覺及佛種性順解脫分。轉獨覺種性順解脫分，起聲聞及佛種性順解脫分。若起佛種性順解脫分已，則不可轉極猛利故。」 《阿毘曇毘婆沙論》：「此四種善根，所謂暖法、頂法、忍法、世第一法，名為達分，亦名觀諦，亦名修治，亦名善根。 言達分者，無漏聖道，是達，此善根，隨順彼法，羽翼彼法，是彼法性分，故言達分。 觀諦者，以無常等行，觀諦察諦，故名觀諦。 修治者，為求聖道及果，修治此身，除去穢惡，欲為法器，猶如農夫，為求子實，修治田地，除去惡草，彼亦如是，故名修治。 言善根者，聖道言善，涅槃言果，此諸法等，是彼初基，始立之本，故名善根。」 玄奘譯《俱舍論》卷18：「順決擇分者，謂近能感聖道果善，即煖等四。」 玄奘譯《俱舍論》卷23：「依何義，建立順決擇分名？決，謂決斷；擇，謂簡擇。決斷簡擇謂諸聖道，以諸聖道能斷疑故，及能分別四諦相故；分，謂分段——此言意顯所順，唯是見道一分——決擇之分，故得決擇分名。此四為緣，引決擇分，順益彼故，得順彼名，故此名為順決擇分。」 《俱舍論記》：「順是其因，決擇分是果，從因及果為名，故此名為順決擇分。」 《大毘婆沙論》：「如是四種順決擇分，謂：煖、頂、忍、世第一法。問：如是四種，自性云何？答：皆以五蘊為其自性。尊者妙音作如是說：順決擇分，有欲界繫，有色界繫。欲界繫中，下者名煖，上者名頂；此二自性，唯有四蘊，欲界中，無隨轉色故。色界繫中，下者名忍，上者名為世第一法；此二自性，皆具五蘊，色界中，有隨轉色故。如是說者：此四善根，皆是色界，定地、修地，行聖行法故，四自性，皆具五蘊。問：若此四種，皆色界繫，云何建立四種別耶？答：此四善根，雖同色界，而有可動，有不可動；有有留難，有無留難；有可斷，有不可斷；有可慮，有不可慮；有可退，有不可退。諸可動、有留難、可斷、可慮、可退中，下者名煖，上者名頂。諸不可動、無留離、無斷、無慮、不可退中，下者名忍，上者名為世第一法。故此四種，雖同色界繫，五蘊為自性，而有差別。如說自性，我、物、自體、相、分、本性，亦爾。」 《大毘婆沙論》：「煖、頂、忍、世第一法，各有六種種性差別，謂：退法種性，思法、護法、住法、堪達、不動法種性。此中轉退法種性煖，起思法種性煖，乃至轉堪達種性煖，起不動法種性煖；轉聲聞種性煖，起獨覺或佛種性煖，轉獨覺種性煖，起佛或聲聞種性煖，佛種性煖，定不可轉。如說煖，說頂亦爾。轉聲聞種性忍，起獨覺種性忍；非轉聲聞獨覺種性忍，能起佛種性忍，所以者何？忍違惡趣，菩薩發願生惡趣故；亦非轉獨覺種性忍，能起聲聞種性忍，所以者何？忍不退故。……世第一法，六種種性，及三乘種性，皆不可轉，一剎那故。」 《法蘊論》：「云何聖所愛戒？謂：無漏身律儀、語律儀、命清淨，是名聖所愛戒。何故名為聖所愛戒？謂：諸佛及弟子名為聖，彼於此戒，愛慕欣喜，忍順不逆，是故名為聖所愛戒。若能於此，勸勵安立，當知是名方便、勸勵、安立，令住聖所愛戒中。」 《大毘婆沙論》：「云何律儀（sajvara）？謂：有七種，即離斷生命，乃至離穢雜語。」 《大毘婆沙論》：「云何煖？答：若於正法、毘奈耶中，有少信愛，即信名愛故，名信愛。於正法中，有信愛者，說緣道諦信；於毘奈耶中，有信愛者，說緣滅諦信。問：此煖善根，具以十六行相，緣四聖諦，何故此中，但說緣滅、道諦，非苦、集耶？答：依勝說故，謂：四諦中，滅、道是勝，出生死故。……問：諸於正法、毘奈耶中，有少信愛者，彼皆得煖耶？答：不爾。所以者何？煖是色界定地、修地，十六行相所攝善根。此中說有如是信愛，非餘信愛，故言不爾。……問：此煖善根，殊勝微妙，住寂靜地，世尊何故名少分耶？答：此於所餘順決擇分，最微小故，得少分名。」 《阿毘曇毘婆沙論》：「彼作經者，引經為證，如說：『佛告馬師、滿宿比丘，我有四句法，當為汝說，為欲知不？當恣汝意。彼二人言：我等今者，便為非器，何用知為。……世尊告言：遠離我法，愚癡人，於我正法、毘尼中，乃至無有少許暖法。』」 《大毘婆沙論》：「此經文句，雖已隱沒，而作論者，以願智力，引之為證，即彼經中：『世尊先告馬師、井宿二苾芻言：吾當為汝說四句法，汝欲知不？當恣汝意。二苾芻言：我今何用，知尊法為。……由此，世尊復作是說：此二愚人，離我正法及毘奈耶，譬如大地去虛空遠，此二愚人，於我正法、毘奈耶中，無少分煖。』」 《阿毘曇八犍度論》：「云何暖法？答曰：於正法中，起慈歡喜，如世尊說：『馬師比丘、滿宿比丘，此二癡人，於我法中，無有毫釐暖法。』」 《大毘婆沙論》：「問：何故名煖？答：智於境轉，故有勝智煖生，能燒諸煩惱薪，故名為煖，猶如鑽火，上下相依有火，煖生能燒薪等。……尊者妙音作如是說：依求解脫，有善根生，是聖道日前行、前相，故名為煖；如日將出，明相先現。復次、依求解脫，有善根生，是聖道火前行、前相，故名為煖；如火將然，烟為前相。」 《法蘊論》：「爾時世尊，告苾芻眾：若諸有情，汝言教信心聽受，能奉行者，汝當哀愍，方便勸勵，安立令住四證淨中，何等為四？謂：佛證淨，法證淨，僧證淨，聖所愛戒。」 《法蘊論》：「『爾時，世尊告苾芻眾：有四種法，若正勤脩，是人名為多有所作，何等為四？謂：親近善士，聽聞正法，如理作意，法、隨法行。汝等苾芻，應如是學。』……若能親近供養善士，便聞正法。聞正法已，便能如理觀深妙義。如理觀察深妙義已，便能進脩法、隨法行。既精進脩法、隨法行，便得趣入正性離生，如山頂上。……既得趣入正性離生，便名已生八支聖道，謂正見等，如前已說。如是四種，名預流支。」 《大毘婆沙論》：「問：此頂善根，十六行相，觀四聖諦，何故世尊為摩納婆說信三寶？答：彼於三寶，愚惑不信，然三寶希有，難可值遇，欲令信解，故為說之。有說：彼摩納婆，為苦所逼，欲求出要，來詣佛所，說是頌言：『為苦所逼諸眾生，不知出要來詣佛，唯願為說除眾患，如熱所逼入涼池。』出苦之要，無過三寶，故佛為說於三寶信。……」 《大毘婆沙論》：「問：何故此信名小量耶？尊者妙音作如是說：欲界名小，以下劣故，此在欲界故，名小量。……應作是說：此頂但應名小量信，在可退位，樂觀寶故。此中於佛、僧，生小量信者，說緣道諦信；於法，生小量信者，說緣滅諦信。問：此頂善根，具以十六行相，緣四聖諦，何故此中，但說緣滅、道諦，非苦、集耶？答：依勝說故，謂：四諦中，滅、道是勝，出生死故。……」 《阿毘曇八犍度論》：「云何頂法？云何頂法退？答曰：譬如漏一刻頃，歡喜向佛法僧，如世尊言與十六婆羅門說，諸摩那，如漏一刻頃，歡喜向佛法僧，是謂頂法。……」 《大毘婆沙論》：「云何頂？答：於佛、法、僧，生小量信。問：何故名頂？答：如山頂故，謂：如山頂，人不久住，若無諸難便過此山，更至餘山，若有諸難，即還退下；如是行者，至頂位中，必不久住；若無諸難，便進至忍，若有諸難，還退住煖。……尊者妙音作如是說：順決擇分總有二種，一、欲界繫，二、色界繫。欲界繫中，下者名煖，上者名頂。色界繫中，下者名忍，上者名世第一法。此於欲界順決擇分中勝故，名頂。彼不應作是說，此四皆是定地、修地，行聖、行相，色界法故。應作是說：順決擇分總有二種，一、可退，二、不可退。可退中，下者名煖，上者名頂。不可退中，下者名忍，上者名世第一法。此於可退順決擇分中勝故，名頂。」 《法蘊論》：「云何名為『如理作意』？謂：從善士聞正法已，內自慶慰，歡喜踊躍。……彼由如是內自慶慰，歡喜踊躍，引攝其心，隨攝等攝，作意發意，審正觀察，深妙句義，如是名為『如理作意』。」 《法蘊論》：「云何名為『法、隨法行』？謂：彼旋環如理作意，審正觀察，深妙義已，便生出離遠離所生，五勝善法，謂：信、精進、及念、定、慧。彼於自內所生，出離遠離所生，五勝善法，脩習堅住無間，脩習增上加行，如是名為『法、隨法行』。精進修行『法、隨法行』，便得趣入正性離生。」 「法、隨法行者，謂：涅槃名法，八支聖道名隨法，佛弟子眾，於此中行，名法、隨法行。又、別解脫名法，別解脫律儀名隨法，佛弟子眾，於此中行，名法、隨法行。又、身律儀、語律儀、命清淨名法，受持此法名隨法，佛弟子眾，於此中行，名法、隨法行。」 《大毘婆沙論》：「此中信佛菩提，乃至信善施設道諦，皆共顯示『法、隨法行』。此及前三，即是顯示『四預流支』。」 《大毘婆沙論》：「此中如有一類者，謂修順決擇分者。 親近善士者，謂親近善友，善友謂佛及佛弟子，令修善法得利樂故。 聽聞正法者，毀此流轉，讚歎還滅，引勝行教，名為正法，彼能屬耳，無倒聽聞。 如理作意者，謂厭惡流轉，欣樂還滅，正思所聞，趣修勝行。 由此因緣者，謂由前三為加行故。 得諦順忍者，謂順決擇分善根中忍，此忍隨順四聖諦理，或順聖道故，名諦順。」 《大毘婆沙論》：「現觀者，謂見道；此忍近彼故，名為邊。」 《大毘婆沙論》：「忍、樂、顯了，是忍異名，皆為顯示、觀察、法忍。」 《阿毘曇毘婆沙論》：「猶如有一，親近善知識，……從其聞法，……內正思惟，……如法修行，……得於順忍，……依此四須陀洹枝故，於苦，有忍、有欲、有說。」 《阿毘曇八犍度論》：「如一(非辟)，與善知識相得，從其聽法，內思惟，得順苦忍。彼苦是苦，忍欲意喜。……如一，與善知識相得，從其聞法，內思惟，得順盡忍，彼盡是盡，忍欲意喜。……」 《大毘婆沙論》：「問：尊者何故覆相說忍，而不彰顯廣說忍耶？答：……尊者此中，彰顯廣說世第一法，隱略說忍，於頂及煖，顯略而說。……何故此忍，獨名順諦，非煖、頂耶？答：亦應說順諦煖，順諦頂，而不說者，當知此是有餘之說，義皆有故。復次、言順諦者，謂：極隨順聖諦現觀；忍極隨順聖諦現觀，煖、頂不爾故，偏說忍。復次、忍隣近見道，煖、頂不爾故。復次、忍與見道相似，煖、頂不爾故，謂：見道位，唯法念住恒現在前，忍位亦爾；煖、頂不然，謂：彼初位，雖但起法念住，而增進位，亦得起餘三念住故。復次、忍位，必有不出意樂，趣入聖道，煖、頂不爾故。復次、修觀行者，於忍位中，樂別觀諦；於頂位中，樂別觀寶；於煖位中，樂別觀蘊故。……」 《阿毘曇八犍度論》：「云何世間第一法？答曰：諸心、心法，次第越次取證，此謂世間第一法。」 《增一阿含經·結禁品·九經》：「比丘！十想之中，一切世間不可樂想，最為第一，所以然者？其有修行不可樂想，持信奉法，此二人，必越次取證。」 《阿毘曇毘婆沙論》：「云何世第一法？答曰：於諸心、心數法，次第得正決定，是名世第一法。」 《阿毘曇毘婆沙論》：「或有說者：於諸五根，次第得正決定，是名世第一法。問曰：誰作此說？答曰：舊阿毘曇人說。」 《大毘婆沙論》：「有作是說：『若五根，為等無間，入正性離生，是謂世第一法。』問：誰作此說，答是舊阿毘達磨者說。問：彼何故作此說？答：為遮餘部，故作是說，不必唯說五根為性，謂分別論者執：信等五根唯是無漏，一切異生悉不成就。……舊阿毘達磨者說：世第一法，以五根為自性。世第一法，在異生身故，知五根亦通有漏，異生定不成有為無漏故。…… 有說：此是犢子部宗，彼部師執：世第一法，信等五根，以為自性。唯此五根，是自性善，餘雜此故，亦得善名。由此五根，建立一切賢聖差別，不由餘根。……今應問彼：若唯五根是自性善？所餘善法自性是何？若謂：彼是不善、無記，雜五根故，亦名善者；如是五根，與彼相雜，何故不名不善、無記？然信等五，與所餘法，同一所依，同一行相，同一所緣，一起一住，一滅一果，同一等流，同一異熟；而言：五根是自性善，餘相雜故，假立善名；但順妄情，不應正理，勿有此過故，應說言：世第一法，根、非根性。」 《大毘婆沙論》：「尊者法救作如是言：『諸心、心所，是思差別故，世第一法，以思為自性。』尊者覺天作如是說：『諸心、心所，體即是心故，世第一法，以心為自性。』彼二尊者作如是言：『信等思、心，前後各異，無一並用；信等五根，為等無間，入見道者，約容有義；故作是言：信等五根，能入見道；謂：或有用信思、信心，為等無間，入於見道，乃至或用慧思、慧心，為等無間，入於見道。』 若爾，應用不相應法，為等無間，入於見道。彼作是言：許亦何失？如仁宗說：『心體前後，雖不相應，而有所緣，能為無間，入於見道。』我宗亦爾：『信等思、心，雖復自體無相應義，而有所緣，能為無間，入於見道。』 斯有何失？有大過失，所以者何？若信思、心，為等無間，入見道者，既無精進及念、定、慧，應有懈怠、忘念、散亂、惡慧，能入見道，如是乃至，若慧思、心，為等無間，入見道者，既無有信、精進、念、定，應有不信、懈怠、忘念、散亂，能入見道，如是豈不成大過失？ 為遮如是種種異執故，復說言：於此義中，若心、心所法，為等無間，入正性離生，是謂世第一法。於此義中者，謂：……尊者迦多衍尼子，欲顯自宗，世第一法，以根、非根，相應、俱有，心、心所法，為其自性。」 《阿毘曇毘婆沙論》：「得『正決定』者，見道是也。問曰：一切聖道，是正決定，何故獨稱見道是也？答曰：或有說者：諸煩惱，令眾生，善根不熟，愛潤增長，染著不離；彼見諦道，能令眾生，善根成熟，乾竭愛水，離諸染著，不作覆障，不為所壞，不雜餘心，是故見道名正決定。或有說者：眾生根熟，入於聖道，是故見道名正決定。復有說者：拔煩惱根，入於聖道，是故見道名正決定。復有說者：捨五人種，入八人性，是故見道名正決定。或有說者：扶持長養，名正決定；猶如牛馬，因於水草，長養性命；一切聖人，因於見道，長養慧命，是故見道名正決定。或有說者：此法解縛，永更不繫，是故見道名正決定。或有說者：正必定義，是決定義，自有決定而非正，所謂邪定，是故必定名正決定。或有說者：相應如法義，是決定義；見道相應如法故，名正決定。」 《大毘婆沙論》：「能入『正性離生』者，謂：此心、心所法，能入見道。問：一切聖道，皆是正性，亦是離生，何故此中獨說見道？答：一切煩惱，或諸貪愛，令諸善根，不得成熟，及令諸有，潤合起過，雖皆名生；而見所斷，於此所說生義增上，見道能為畢竟對治，是故見道獨說離生。諸不正見，要由見道，能畢竟斷，故名正性。世第一法，無間引起，故說能入正性離生。復次、一切煩惱，或諸貪愛，……皆名為生；見道起已，摧彼勢力，令不復為增上生過，由此見道獨名離生。……由此義故，尊者妙音作如是說：諸有情類，善根成熟，能入見道，是故見道名為離生。復次、見所斷惑，令諸有情墮諸惡趣，受諸劇苦，……是故此惑說名為生；見道能滅故，名離生。……復次、有身見等，剛強難伏，……說名生；見道能滅故，名離生。……復次、此中生名，顯異生性，能起暴惡諸惑業故；見道捨彼故，說離生。……復次、見修所斷，諸煩惱聚，展轉相助，引無窮生；見道起已，摧彼勢力，令不能招無窮生過，是故見道獨謂離生。……復次、異生身中，煩惱惡業，極不調順故，說為生；諸瑜伽師，於此淪沒；見道拔彼，置聖位中故，名離生。……復次、見所斷惑，猶如根栽，生無窮過；見道永拔故，名離生。 有餘師說：此文應言，入『正性決定』，所以者何？謂：於此時，從不定聚出，入正定聚故。復次、行者爾時，捨邪定聚所依異生性，入正定聚所依見道，是故名為入正性決定。復次、行者爾時，捨五同分，入八同分；五同分者，謂：諸異生所有同分，依彼能造五無間故；八同分者，謂：諸聖者所有同分，依彼能得四向、果故。彼於爾時，捨邪定分，入正定分，是故名入正性決定。復次、所入見道，非邪定聚，故名正性；非不定聚，故名決定。…… 尊者世友作如是說：有誦名入『正性離生』，謂：諸聖道永滅顛倒故，名正性；離隔生故，復名離生，謂：無始來，見、修所斷，二分煩惱，展轉和合，作諸惡事，性剛強故，說名為生。見道起已，斷彼一分，令彼展轉永乖離故。世第一法，為此一分等無間緣故，名為入。有誦名入『正性決定』，謂：見道位，無漏相續，必無餘隔故，名決定。後位不然，餘如前說。」 《大毘婆沙論》：「問：何故作此論？答：……復次、為止他宗差別執故。謂大眾部執：世第一法，通欲、色界繫，所以者何？彼謂：若地有現觀邊諸世俗智，此地即有世第一法。若犢子部執：世第一法，通色、無色界繫，所以者何？彼謂：若地有諸聖道，此地即有世第一法。若化地部執：世第一法，通三界繫，所以者何？彼謂：若地有盡智時、所修善根，此地即有世第一法。若法密部執：世第一法，通三界繫及不繫，所以者何？彼謂：如是世第一法，既名世故，通三界繫；名第一故，亦通不繫。即彼部中復有別執：世第一法，非三界繫，亦非不繫，所以者何？彼謂：如是世第一法，名第一故，非三界繫；以名世故，亦非不繫。為止如是他宗別執，顯示己宗，故作此論。」 《大毘婆沙論》：「此中前門顯：苦法智忍，但緣欲界。後門顯：世第一法，與苦法智忍，同一所緣故，彼定非無色界繫，以無色定，有除色想，必不緣下有漏色故。除色想定，在四無色，及彼上三近分地攝。」 《大毘婆沙論》：「問：何故顯示世第一法在三地耶？答：為止餘部執：此善根，唯在一地。謂或有執：世第一法，唯有尋有伺，有相，有警覺，非等引，屬異生，緣諸行。唯有尋有伺者，思搆轉故；有相者，緣名起故；有警覺者，有功用故；非等引者，相續轉故；屬異生者，異生得故；緣諸行者，緣有為故。為止彼執，顯：此善根，通在三地。…… 若依未至定，入正性離生，彼修一地見道，一地世第一法，二地現觀邊世俗智。若依初靜慮，入正性離生，彼修二地見道，一地世第一法，三地現觀邊世俗智。若依靜慮中間，入正性離生，彼修三地見道，一地世第一法，四地現觀邊世俗智。若依第二靜慮，入正性離生，彼修四地見道，一地世第一法，五地現觀邊世俗智。若依第三靜慮，入正性離生，彼修五地見道，一地世第一法，六地現觀邊世俗智。若依第四靜慮，入正性離生，彼修六地見道，一地世第一法，七地現觀邊世俗智。…… 問：何故見道，修自、他地，世第一法，唯修自地耶？答：……復次、見道由三緣故修：一、因長養故，二、同辦事故，三、同對治故。因長養者，謂：六地見道，展轉為因。同辦事者，謂：上地見道，所應作事，下地見道，亦能辦之。同對治者，謂：上地見道，所對治惑，下地見道，亦能對治。修道亦以如上所說三緣故，修自地、他地。……世第一法，非因長養，諸地不能互為因故。亦非同辦事，於煩惱斷，不能證故。亦非同對治，以不能永斷諸煩惱故。……復次、世第一法，依異生身，異生身法不修他地。見道，唯依聖者身，聖者身法，修自他、地故。 問：世第一法，與現觀邊諸世俗智，同是有漏，何故彼智，自、他地修，世第一法，唯修自地？答：現觀邊世俗智，是見道眷屬，依見道修，如見道修自、他地，彼智亦爾；世第一法，不如是故。復次、現觀邊世俗智，依聖者身，聖者能修自地、他地；世第一法，不如是故。復次、現觀邊世俗智，依隨信隨法行身，彼能具修自地、他地；世第一法，不如是故。復次、現觀邊世俗智，有冤敵，無勢力；有冤敵故，自他、地修；無勢力故，依他力修；世第一法，無冤敵，有勢力；無冤敵故，唯修自地；有勢力故，依自力修。復次、現觀邊世俗智，不用功得，隨見道力，自他地修。世第一法，用功而得，是故唯能修於自地。…… 問：何故六地，所起見道，上能修下，下不修上？答：上地法勝，現在前時，則能修下；下地法劣，現在前時，不能修上。……復次、下能辦上事故，上須修下；上不能辦下事故，下不修上。…… 如是見道，為欲對治見所斷惑，安布六地：一、未至定，乃至第六、第四靜慮。若依未至定，入正性離生，未來唯修一地見道，即能永斷見所斷惑，其餘五地，無事而住。若依初靜慮，入正性離生，未來便修二地見道，相助永斷見所斷惑，其餘四地，無事而住。若依靜慮中間，入正性離生，未來便修三地見道，相助永斷見所斷惑，其餘三地，無事而住。若依第二靜慮，入正性離生，未來便修四地見道，相助永斷見所斷惑，其餘二地，無事而住。若依第三靜慮，入正性離生，未來便修五地見道，相助永斷見所斷惑，第四靜慮無事而住。若依第四靜慮，入正性離生，未來便修六地見道，相助永斷見所斷惑。故依上地，能修於下，依彼下地，不能修上。」 《大毘婆沙論》：「先已說，彼非欲界繫，即知不與憂、苦相應，是故唯依三根作論。……云何樂根相應？答：若依第三靜慮，入正性離生，彼所得世第一法。然第三靜慮，世第一法，或樂根相應，或不相應。樂根相應者，謂： 除樂根，餘心心所法。不相應者，謂：即樂根，及隨心轉色，心不相應行。今且說餘心心所法故，說彼與樂根相應。云何喜根相應？答：若依初、二靜慮，入正性離生，彼所得世第一法。……云何捨根相應？答：若依未至、第四靜慮，入正性離生，彼所得世第一法。……」 《大毘婆沙論》：「問：故作此論？答：雖已說彼相應差別，而未顯示現前多少，今欲顯示：唯一剎那，故作斯論。復次、為欲遮遣他宗義故，如分別論者執：世第一法，相續現前；彼說相續總有三種：一、時相續，二、生相續，三、相似相續；世第一法，雖無前二，而有後一。今欲遮遣彼所執義，顯：世第一法，唯一念現前。……由此因緣，故作斯論。」 《大毘婆沙論》：「問：何故作此論？答：……復次、為止他宗顯正義故，謂或有執：世第一法，亦有退者。為止彼意，顯示：此法決定不退，故作斯論。」 《發智論》：「又世尊說：『大目乾連！底沙梵天，不說第六無相住者耶？』云何名第六無相住者耶？答：隨信行、隨法行，名為第六無相住者，所以者何，此二無相，不可安立，不可施設，在此在彼。若苦法智忍，若苦法智，廣說乃至，若道類智忍，以此無相，不可安立，不可施設，在此在彼，故名第六無相住者。」 《大毘婆沙論》：「問：云何得知隨信、法行，名為第六無相住者？答：一切聖者，總有七種，底沙梵天，已說五種，未說隨信、隨法行者故，知此二合為第六無相住者。」 《阿毘曇八犍度論》：「復次、世間第一法，苦法忍中間，彼無有一法疾於心者，當於爾時，無能制者，不得思惟。」 《大毘婆沙論》：「問：何故尊者論初先說世第一法？……若依順決擇分先後次第而說者，應先說煖，次頂，次忍，然後應說世第一法，如尊者妙音《生智論》說：『云何煖？云何頂？云何忍？云何世第一法？』」 《增一阿含經·九眾生居品·七經》：「今有九種之人，離於苦患，云何為九？所謂：向阿羅漢，得阿羅漢，向阿那含，得阿那含，向斯陀含，得斯陀含，向須陀洹，得須陀洹，種性人（gotrabhū）為九。」 窺基《異部宗輪論述記》：「性地法者，即世第一法，如毗婆沙第三卷說。此說：從發心，乃至第一法，皆說有退；以世第一法，多念相續故，便有退；非退初果時，其亦隨退，今名為退；未至初果，住性地時，便有退故。」 《舍利弗阿毘曇論·非問分·人品》：「云何性人？若人，次第住凡夫勝法，若法即滅，上正決定，是名性人。」 《大毘婆沙論》：「他於此世第一法，起多誹謗。……於名起誹謗者，謂或有說：此名種性地法，不應名世第一法。」 《阿毘曇毘婆沙論》：「已總說助道法所以，今當各各別說所以，何故名念處耶？答曰：分別聚義，是念處義，聚名五取陰，若欲分別，應以念處。而燒然義，是正斷義。積聚義法義，是如意足義。增上勝義，是根義。不可壞義，是力義。覺知義，是覺支義。求覓義，是道支義。」 《雜阿含經·四二經》：「世尊告諸比丘：有七處善、三種觀義。盡於此法，得漏盡，得無漏心解脫、慧解脫，現法自知，身作證，具足住：『我生已盡，梵行已立，所作已作，自知不受後有。』云何比丘七處善？比丘！如實知色，色集、色滅、色滅道跡，色味、色患、色離，如實知；如是受、想、行、識，識集、識滅、識滅道跡，識味、識患、識離，如實知。……云何三種觀義？比丘！若於空閑、樹下、露地，觀察陰、界、入，正方便，思惟其義，是名比丘三種觀義。」 《大毘婆沙論》：「若順次第，說諸功德者，應先說不淨觀，或持息念等，次說念住，次說三義觀，次說七處善，次說煖，次說頂，次說忍，然後應說世第一法。」 《大毘婆沙論》：「問：修煖加行，其相云何？答：以要言之，三慧為相，謂：聞所成慧，思所成慧，修所成慧。問：云何修習聞所成慧？答： 修觀行者，或遇明師，為其略說諸法要者，……或自讀誦：素怛纜藏，毘奈耶藏，阿毘達磨藏，令善熟已，作如是念：……三藏所說要者：唯有十八界，十二處，五蘊。 作是念已，先觀察十八界，彼觀察時，立為三分，謂：名故，自相故，共相故。名者，謂：此名眼界，乃至此名意識界。自相者，謂：此是眼界自相，乃至此是意識界自相。共相者，謂：十六行相，所觀十八界，十六種共相。彼緣此界，修智、修止。 於十八界，修智、止已，復生厭倦，作如是念：此十八界，即十二處，故應略之入十二處。…… 於十二處，修智、止已，復生厭倦，作如是念：此十二處，除無為即五蘊故，應略之入於五蘊。…… 於五蘊，修智、止已，復生厭倦，作如是念：此五蘊，并無為，即四念住故，應略之入四念住。…… 於四念住，修智、止已，復生厭倦，作如是念：此四念住，除虛空非擇滅，即四聖諦故，應略之入四聖諦。…… 於四聖諦，修智、止時，如見道中，漸次觀諦，謂：先別觀欲界苦，後合觀色、無色界苦；先別觀欲界集，後合觀色、無色界集；先別觀欲界滅，後合觀色、無色界滅；先別觀欲界道，後合觀色、無色界道。如是觀察四聖諦時，猶如隔絹，觀諸色像。 齊此修習聞所成慧，方得圓滿。依此發生，思所成慧。修圓滿已，次復發生，修所成慧，即名為煖。」 《順正理論》：「求見聖諦，初業地中，所習行儀，極為繁廣，欲遍解者，當於眾聖所集，觀行諸論中求。」 世親《阿毘達磨俱舍論》：「初業位中，能審照了，身等四境，慧用勝故，說念住增。」 《大毘婆沙論》：「初煖，緣三諦，法念住現在修，未來修四念住；一行相現在修，未來修四行相；俱同類修，非不同類。緣滅諦，法念住現在修，未來亦唯修法念住；一行相現在修，未來修四行相；亦同類修，非不同類。所以者何？非初觀蘊滅，能修緣蘊道故。增長煖，緣三諦，四念住隨一現在修，未來修四念住；此同類修，亦不同類；一行相現在修，未來修十六行相。緣滅諦，法念住現在修，未來修四念住；一行相現在修，未來修十六行相。」 世親《阿毘達磨俱舍論》：「煖法位中，能證異品，殊勝功德；用勤勝故，說正斷增。」 《大毘婆沙論》：「初頂，緣四諦，法念住現在修，未來修四念住；一行相現在修，未來修十六行相。增長頂，緣三諦，四念住隨一現在修，未來修四念住；一行相現在修，未來修十六行相。緣滅諦，法念住現在修，未來修四念住；一行相現在修，未來修十六行相。」 世親《阿毘達磨俱舍論》：「頂法位中，能持勝善趣，無退德；定用勝故，說神足增。」 《雜阿含經·六五二經》：「若比丘，於此五根，若利、若滿足，得阿羅漢。若軟、若劣，得阿那含。若軟、若劣，得斯陀含。若軟、若劣，得須陀洹。滿足者，成滿足事；不滿足者，成不滿足事；於此五根，不空無果。若於此五根一切無者，我說彼為外道凡夫之數。」 《雜阿含經·六五三經》：「若比丘，於彼五根，增上明利，滿足者，得阿羅漢俱分解脫。若軟、若劣者，得身證。於彼若軟、若劣，得見到。於彼若軟、若劣，得信解脫。於彼若軟、若劣，得一種。於彼若軟、若劣，得斯陀含。於彼若軟、若劣，得家家。於彼若軟、若劣，得七有。於彼若軟、若劣，得法行。於彼若軟、若劣，得信行。……如是，滿足者，作滿足事；減少者，作減少事；彼諸根，則不空無果。若無此諸根者，我說彼為作凡夫數。」 《大毘婆沙論》：「初及增長忍，緣四諦，法念住現在修，未來修四念住；一行相現在修，未來修十六行相。」 世親《阿毘達磨俱舍論》：「忍法位中，必不退墮，善根堅固；得增上義故，說根增。」 《大毘婆沙論》：「世第一法，法念住現在修，未來修四念住；一行相現在修，未來修四行相；唯同類修；非不同類。」「依根本靜慮，起煖等者，現身必入正性離生，所以者何？彼由聖道，引煖等故。依未至定、靜慮中間，起煖等者，此則不定，所以者何？彼由煖等，引聖道故。」 世親《阿毘達磨俱舍論》：「第一位中，非惑世法所能屈伏；得無屈義故，說力增。」 周含柔〈四善根之名義〉 （页面存档备份，存于互联网档案馆） 周含柔〈說一切有部的世俗道斷惑論〉 （页面存档备份，存于互联网档案馆）